ВОВЕД

 I. ОЦЕНА НА СОСТОЈБИТЕ ВО ОБЛАСТА ШТО ТРЕБА ДА СЕ УРЕДИ СО ИЗМЕНИТЕ НА ЗАКОНОТ

Со Законот за заштита и благосостојба на животните се уредуваат минималните барања за заштита и благосостојба на животни во однос на нивното одгледување, чување, грижа и сместување, заштита на животните при фармско држење, заштита и благосостојба на животните за време на превоз, колењето или убивањето на животни кои се одгледуваат за производство на храна, волна, кожа, крзно и други производи како и заради депопулација и слични операции, условите кои треба да ги исполнат кланиците во однос на заштита и благосостојба на животните при колење и убивање, заштита и благосостојба на домашните миленици и бездомни животни, животни во зоолошки градини и животните кои се користат во експериментални или едукативни цели.

 Со конкретните предлог закопнски измени треба да се регулира надомест на штета настаната кај граѓани поради укасатини од кучиња скитници, како и постапката на вонсудско спогодување помеѓу оштетените и надлежната општина.

II. ЦЕЛИ, НАЧЕЛА И ОСНОВНИ РЕШЕНИЈА

 Главна цел на донесувањето на овие измени на закон е регулација на институтот надомест на штета предизвикана од каснување од кучиња скитници вбо вонсудска постапка со цел побрзо и ефикасно остварување на правата на грашѓаните и намалување на нивните трошоци.

 Основни начела по кои се предлагаат измените се начелата на економичност, непосредност и ефикасност.

III. ОЦЕНА НА ФИНАНСИСКИТЕ ПОСЛЕДИЦИ ОД ПРЕДЛОГОТ НА ЗАКОН ВРЗ БУЏЕТОТ И ДРУГИТЕ ЈАВНИ ФИНАНСИСКИ СРЕДСТВА

Предложените измени нема да предизвикаат финансиски последици по буџетот, сосема спротивно треба да генерираат финансиска заштеда.

IV. СКРАТЕНА ПОСТАПКА ЗА ДОНЕСУВАЊЕ НА ЗАКОНОТ

 Се предлага овој закон да биде донесен по скратена постапка бидејки не се работи за сложени или обемни измени

ПРЕДЛОГ ИЗМЕНИ НА ЗАКОНОТ ЗА ЗАШТИТА И БЛАГОСОСТОЈБА НА ЖИВОТНИ

 Член 1

 После членот 67 се додава нов член 68 кој гласи

 НАДОМЕСТ НА ШТЕТА

(1) Оштетеното лице треба да поднесе барање за надомест на штета директно до надлежната општина, или прифатилиштето или ветеринарното друштво.

(2) Надлежната општина и ветеринарното друштво или прифатилиштето, се должни во рок од 60 дена од приемот на барањето од ставот (1) на овој член до оштетеното лице да достави: 1) образложена понуда за надоместок на штета или 2) образложен одговор на барањето за надоместок на штета.

(3) По приемот на образложената понуда за надоместок на штета од ставот (2) точка 1) на овој член, оштетеното лице потребно е да се произнесе во однос на дадената понуда со писмено известување до надлежната општина или прифатилиштето или ветеринарното друштво во рок од 30 дена.

(4) Доколку оштетеното лице не е согласно со образложената понуда од ставот (2) точка 1) на овој член, со образложениот одговор од ставот (2) точка 2) на овој член или доколку не добие одговор во рокот предвиден во ставот (2) на овој член може да поднесе тужба пред надлежен суд.

(5) Доколку оштетеното лице се согласува со понудениот надомест, должен е веднаш да ги извести надлежната општина и прифатилиштето или ветеринарното друштво. Надлежната општина и прифатилиштето или ветеринарното друштво, се должни надоместокот од ст. 1 од овој член да го исплатат во рок од 14 дена од денот на потпишување на спогодбата. За доцнење во исплатата се пресметува законска камата за задоцнето плаќање согласно со Законот за облигационите односи.